Khristian Rakovski

Khristian Georgievitx Rakovski (Gradets, Otomandar Inperioa, 1873ko abuztuaren 13agreg./abuztuaren 1ajul. - Oriol, Sobietar Batasuna, 1941eko irailaren 11) bulgariar iraultzailea izan zen.

 Bizitza 
Montpellierren egin zituen medikuntzako ikasketak. Alderdi sozialista antolatzeko lanetan jardun zuen, Bulgarian lehenik eta Errumanian 1900tik aurrera. 1917an, Errusiako Iraultza gertatu zenean, Moskura abiatu zen, eta Sobietar Batasuneko Alderdi Komunistako kide egin zen 1919an. Ukrainako komisarioen kontseiluko lehendakari izendatu zuten, eta sobieten ordezkari izan zen Londresen (1923-1925) eta Parisen (1925-1927). Trotskismoaren jarraitzaile zelakoan, alderditik bota zuten 1927an, eta 20 urtez bortxazko lanak egitera kondenarazi zuen Stalinek.

 Erreferentziak 

Kategoria:Bulgariako iraultzaileak
Kategoria:Frantsesezko idazleak
Kategoria:Errumaniako komunistak
Kategoria:Bulgariako kazetariak
Kategoria:Purga Handiaren biktimak
Kategoria:Exekutatutako aktibistak
Kategoria:Boltxebike Zaharrak
Kategoria:Sobietar Batasuneko Alderdi Komunistako kideak
Kategoria:Exekutatutako komunistak